এবার আসুন কিছু তাত্ত্বিক কথাবার্তা বলি। একটি হার্ডডিস্কে সর্বমোট ৪টি প্রাইমারি পার্টিশন থাকতে পারবে । এর বেশী প্রাইমারী পার্টিশন করা সম্ভব না । যখন হার্ডডিস্কের ধারন ক্ষমতা ছিল খুব কম মাত্র কয়েক মেগাবাইট/এক বা দুই গিগাবাইট তখন এটি ছিল যথেষ্ট । কিন্তু যখন ধারনক্ষমতা বৃদ্ধি পেতে শুরু করে তখন প্রাইমারি পার্টিশন ছাড়াও আরও বেশী পার্টিশন তৈরির প্রয়োজনীয়তা দেখা দেয়। তখন ৩টি প্রাইমারী পার্টিশন করা হয়ে গেলে বাকী স্পেসকে একটি প্রাইমারী এক্সটেনডেড পার্টিশন হিসেবে তৈরীর সুযোগ দেয়া হয় । এই এক্সটেনডেড পার্টিশনকে যেকোন সংখ্যক পার্টিশনে বিভক্ত করা সম্ভব ।